Omnibus presentes litteras inspecturis J. decanus Sancti-Florentini salutem in Domino. Noverit universitas vestra quod Jacobus, magister domus-Dei de Villanova-Regis et fratres ejusdem domus, in presentia nostra constituti recognoverunt se vendisse fratri P., tunc magistro Vallis-Profunde et fratribus ejusdem domus, domum suam sitam in Palestel, juxta Vallemprofundam, cum virgulto et terris quas dicta domus-Dei possidebat in decimatione de Hermolio. Recognoverunt, etiam, dicti fratres domus-Dei quod de illa venditione totum pretium a magistro et fratribus Vallis-profunde receperunt. Nos, vero, ad petitionem partium, presentem paginam sigilli nostri munimine roboravimus, anno Gratie Mº CCº XXIIIº, mense marcio.